
REFERAT


Obiectivul “ Baza sportiva si de agrement “ situat in Timisoara, Zona Stadion, inscris in C.F. nr. 131232 Timisoara, nr. top. 8572/3/1/2, 8577/2/2, 8540/3/2 este in proprietatea Primariei Municipiului Timisoara.


Prin Hotararea Consiliului Local al Municipiului Timisoara nr. 85/22.04.2003 s-a aprobat închirierea prin licitaţie publică deschisă a obiectivului Bază sportivă şi de agrement situat în Timişoara - Zona Stadion, înscris în C.F. nr. 131232, cu nr. top 8572/3/1/2,  8577/2/2 şi 8540/3/2, proprietar Primăria Municipiului Timişoara, pe o perioadă de un an, si caietul de sarcini in vederea licitatiei.


Urmare licitatiei publice s-a incheiat contractul de inchiriere nr. 868/23.07.2003 cu S.C. ELAINE S.R.L..

Consiliul Local al Municipiului Timisoara prin Hotararea nr. 325/16.12.2003 privind prelungirea contractului de inchiriere nr. 868/23.07.2003, a aprobat prelungirea contractului de inchiriere pana la data de 31.07.2009, cu obligatia societatii SC ELAINE SRL de a realiza lucrarile cuprinse in Actul aditional.
Verificand la fata locului, obiectivul “ Baza sportiva si de agrement “ situat in Timisoara, Zona Stadion am constatat faptul ca toate lucrarile prevazute in Actul aditional au fost executate de catre chiriasul S.C. ELAINE S.R.L. la un standard ridicat.

Astfel : au fost dotate cu instalatii de filtrare-dezinfectare si iluminare atat bazinul pentru adulti cat si bazinul pentru copii, ambele bazine fiind imbracate cu materiale speciale, apa prezentandu-se intr-o stare impecabila; bazinul pentru copii a fost reconstruit fiind dotat cu tobogan cu apa, plaja propie si teren de joaca; s-au amenajat toate spatiile verzi, irigarea fiind automatizata, aleile de acces sunt amenajate si dotate cu arbusti ornamentali, s-au amenajat elemente de decor : cascade si fantani arteziene; toate cladirile existente se prezinta intr-o buna stare de functionare.

In partea din fata a obiectivului, in partea stanga, s-a constatat existenta unei constructii executate de catre S.C. ELAINE S.R.L. pe schelet metalic, cu dimensiunile de 35m/20m, fara autorizatie de constructie, folosita pentru desfasurarea activitatii de discoteca.

Prin adresa nr. D72009-003659/05.06.2009, S.C. ELAINE S.R.L. solicita prelungirea contractului de inchiriere nr. 868/23.07.2003.


In sedinta din data de 21.07.2009 a Comisiei de analiză a spaţiilor cu altă destinaţie decât aceea de locuinţă situate în proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara înfiinţată prin Hotararea Consiliului Local al Municipiului Timisoara nr. 351/2008, s-a analizat cererea S.C. ELAINE S.R.L. si situatia contractului de inchiriere nr. 868/23.07.2003 hotarandu-se sa propunem Consiliului Local al Municipiului Timisoara un proiect de hotarare pentru prelungirea contractului de inchiriere nr. 868/23.07.2003, prin act aditional pana la data de 30.09.2009, motivat de faptul ca fiind perioada de varf de utilizare a strandului, inchiderea acestuia pentru organizarea unei licitatii publice privind inchirierea aduce deservicii cetatenilor municipiului Timisoara.


Pentru luna septembrie 2009, se va prezenta Consiliului Local un proiect de hotarare pentru aprobarea caietului de sarcini pentru inchirierea  Obiectivului “ Baza sportiva si de agrement “ situat in Timisoara, Zona Stadion, prin licitatie publica .

Avand in vedere cele prezentate, 

PROPUNEM :


Aprobarea de catre  Consiliului Local al Municipiului Timisoara a unui proiect de hotarare privind prelungirea contractului de inchiriere nr. 868/23.07.2003 incheiat cu S.C. ELAINE S.R.L. pentru Obiectivul “ Baza sportiva si de agrement “ situat in Timisoara, Zona Stadion, inscris in C.F. nr. 131232 Timisoara, nr. top. 8572/3/1/2, 8577/2/2, 8540/3/2, prin act aditional, pana la data de 30.09.2009.

